Боровский, Сергей Владимирович

**Боро́вский Серге́й Влади́мирович** (; 1956 шеран 29 январехь, Минск, Белоруссийн ССР, ССРС) — советийн а, белоруссийн а футболист, турсло. ССРС спортан мастер (1979). ССРС дуьненайукъара классан спортан говзанча (1981). ССРС чемпионаташкахь Минскан «Динамо» йукъахь левзина матчийн барамца рекордхо. ССРС гулйина командин ловзархо (1981—1985). Ловзаран карьера чекхйаьлча — футболан тренер, Белоруссийн ССР хьакъ долу тренер (1991). 2016 шерера 2017 шо кхаччалц — минскан «Динамон» коьрта тренер.

КӀант Алексей иштта футболист.

## Карьера

### Ловзаран карьера

#### Клубан
Кхиийна минскан СБЖОРИ-5. Дуьххьарлера тренер — Лапунов Леонид. 1972—1973 шерашкахь футболан «Динамо» (Минск) клубан дублёр вара. 1974 шарахь дуьйна — коьрта хӀоттаман ловзархо. «Динамо» йукъара дейтта шарахь дакъалаьцна ССРС чемпионатан 400 матчехь (царех 270 лакхарчу лигехь), чутоьхна 8 гол (4 лакхара лигехь). «Динамон» капитан хилла 1978—1979 а, 1984—1985 а шерашкахь. Минскан клубаца 1982 шеран ССРС чемпион хилла.

1983—1987 шерашкара Еврокедийн къийсамашкахь левзина 19 матчехь (Чемпионийн Кад — 6 матч, УЕФА Кад — 10, Кедаш даьхначеран кад — 3).

#### Гулйина командехь
ССРС гулйина командехь левзина 21 матчехь. Кхин а ССРС гулйина командехь левзина цхьаьна официалан йоцучу матчехь. 80-гӀа шерийн хьалхарчу декъехь, командин коьрта турслойх цхьаъ. 1982 шеран дуьненан чемпионатан декъахо.

### Тренеран карьера
1989 шарахь ловзаран карьера чекхйаьккхинчул тӀаьхьа тренеран болх лелон волавелла. Коьрта тренеран болх бина Белоруссин («Металлург»/«Молодечно», «Торпедо-МАЗ», «Белшина», «Динамо» (Брест)), Латвин («Вентспилс»), Молдавин («Шериф»), Украины («Металлург» Запорожье), Литван («Каунас» (2003 июнь — 2004 апрель), «Ветра») клубашкахь.

Шозза куьйгалла дина Белоруссин къоман гулйина командин. Цуьнан куьйгаллехь гулйина командо шен исторехь уггаре боккха толам баьккхина — 1995 шарахь Нидерландийн гулйина командегара (1:0), ткъа иштта уггаре нах цецбаьхна эшам — 2000 шарахь Андоррин гулйина командин (0:2).

2007 шеран майхь болх бан волавелла «Торпедо» (Жодино) клубан штабехь тренера-консультантан даржехь. Цхьа бутт баьлча хӀоттийра минскан «Динамон» спортан директор, амма декабрехь оцу даржехь иза хийцира Тумилович Геннадийс. 2008 шарахь иза йухавеира тренера-консультантан дарже жодинхошна йукъа.

2009 шеран 4 августехь куьйгалле веира хьалхарчу лигера СКВИЧ (Минск) команде. Цуьнан куьйгаллехь, командо шолгӀа меттиг йаьккхира 2010 шарахь, амма 2011 шеран лакхара лиге дехьабовларан матчашкахь шоззе а ийшира жодинон «Торпедол». 2010 шеран 12 декабрехь чекхдаьккхира 240 сахьтан дешар, цунна йелира лицензи Pro.

2010 шеран 23 декабрехь хӀоттийна «Витебскан» коьрта тренер . ТӀаьхьа тренер хилла СКВИЧан, Кхазакхстанан гулйина кегийрхойн командин.

2014 шеран 9 январера 2015 шеран июнь кхаччалц — солигорскан «Шахтёран» коьрта тренер. Боровский Сергейн куьйгаллица «ламанхоша» Беларуссин кад 2013/14 баьккхира.

Хьалха «Вентспилсан» йукъахь левзинчу Россин комментаторо Генич Константина дийцарехь, Боровскийн доттагӀаллин йукъаметтиг йара гӀараваьллачу голландин тренерца — Ван Гал Луица, цуо ша «Барселонин» тренер волуш латвин команда ловзаршка кхойкхура.

 Со цу хенахь ловзуш вара латвин «Вентспилс» командехь, тхо гуламехь дара Испанехь. «Барселонин» коьртехь Ван Гал Луи вара, ткъа тхан тренер Боровский Сергей, хьалха билгалваьлла советийн футболист, голландхочуьнца доттагӀаллин йукъаметтиг йолуш вара. Тхо «Барселонин» коьрта тренеро кхайкхарца йерриг команда ловзаршка лелийра, оцу хенахь со чӀогӀа битамехь витира испанин футболо. 

## Кхиамаш

### Ловзархочун
; Командица
* ССРС чемпион: 1982
* ССРС чемпионатан борзанан совгӀатхо: 1983
* ССРС кедан финалхо: 1987
; Долара
* ССРС шеран уггаре дика 33 футболистийн исписка (4): № 1 — 1982; № 2 — 1981, 1983; 1984

### Тренер волуш
* Белоруссийн ССР чемпион: 1991
* Белоруссийн ССР кад баьккхинарг: 1991
* ССРС ФОьК йукъара кад баьккхинарг: 1991
* Молдавин кад баьккхинарг: 1998/99
* Литван чемпион: 2003
* Белоруссин кад баьккхинарг: 2013/14

## Билгалдахарш

## Хьажоргаш
* Биографическая справка на сайте ''pressball.by''
* На сайте «Футболисты мира» 
* Все еврокубковые матчи Боровского

Категори:ССРС футболисташ
Категори:Футболех ловзаран ССРС гулйина командин ловзархой
Категори:ФК «Динамо» Минск ловзархой
Категори:Цхьаьна клубан футболисташ
Категори:Дуьненайукъара классан ССРС спортан говзанча
Категори:ССРС футболан тренераш
Категори:Белоруссин футболан тренераш
Категори:Белоруссийн ССР хьакъ долу тренераш
Категори:Футболех ловзаран Белоруссин гулйина командин тренераш
Категори:ФК «Молодечно-ДЮСШ-4» тренераш
Категори:ФК «Вентспилс» тренераш
Категори:ФК «Шериф» тренераш
Категори:ФК «Торпедо» Минск тренераш
Категори:ФК «Каунас» тренераш
Категори:ФК «Металлург» (Запорожье) тренераш
Категори:ФК «Белшина» тренераш
Категори:ФК «Ветра» тренераш
Категори:ФК «Динамо-Брест» тренераш
Категори:ФК «Витебск» тренераш
Категори:ФК «Шахтёр» Солигорск тренераш
Категори:ФК «Динамо» Минск тренераш